-Շատ մեծ կապ ունի: Դուք չե՞ք նկատել, որ մեր բոլոր մեծերը հայրենապաշտ, ժողովրդին նվիրված ու ժողովրդի կողմից սիրված մարդիկ են եղել: Արվեստը` նվագելը, երգելը, գրելը, պարելը, չի ենթադրում միայն տեխնիկական ճշգրտություն, այլ էականորեն շաղկապվում է քո ներաշխարհի բովանդակությանն ու քո մտածելակերպին: Եթե դու կարդացած չես, չես կարող լավ կատարել օպերային այս կամ այն դերերգը, երգդ կլինի աղքատ, անգույն, անասելիք, որովհետեւ նոտաները երգելուց բացի դու բերում ես քո էմոցիան ու քո մեկնաբանությունը: Ահա թե ինչու են մեզ պետք բազմակողմանի զարգացած, լավ կրթություն ստացած ու բարձր բարոյական արժեքներ կրող մասնագետներ արվեստի բնագավառում: